

**MAGYAR AGRÁR- ÉS ÉLETTUDOMÁNYI EGYETEM**

**Magyarország egyik legnagyobb egyeteme és tudásközpontja gödöllői székhelyére (az Innovációs Központba) fiatalos, lendületes munkatársat keres az alábbi pozícióba:**

**Innovációs munkatárs**

**A jogviszony időtartama:**

Határozatlan idejű

**Foglalkoztatás jellege:**

Teljes munkaidő

**A munkavégzés helye:**

Pest megye, 2100 Gödöllő, Páter Károly utca 1.

**A munkakörbe tartozó lényeges feladatok:**

* Az Egyetem Innovációs Központjának támogatása és közreműködés az operatív működtetési feladatokban; az Innovációs Központ belső ügyintézési folyamatainak végrehajtása
* Részvétel az Innovációs Központ kommunikációs stratégiájának kialakításában, kommunikációs tartalmak kidolgozása a kutatók, oktatók, vállalati szféra szereplőinek tájékoztatására
* Szellemi tulajdonhoz kapcsolódó pályázati felhívások figyelemmel követése, a munkatársak tájékoztatása, tájékoztató rendezvények szervezése
* Az Egyetem innovációs tárgykörű programjainak lebonyolításában való részvétel
* Az Egyetem szellemi tulajdon portfóliójának és kutatás-fejlesztési infrastruktúrájának naprakészen tartása, aktualizálása
* Elemzések, tanulmányok készítésében való közreműködés

**Pályázati feltételek:**

* főiskolai, vagy egyetemi végzettség
* hasonló területen szerzett legalább 3 éves szakmai tapasztalat
* nagy munkabírás, jó problémamegoldó képesség
* számítógépes irodai alkalmazások felhasználói szintű ismerete
* cselekvőképesség, büntetlen előélet
* Magyar állampolgárság, vagy külön jogszabály szerint szabad mozgás és tartózkodás jogával rendelkező, illetve bevándorolt vagy letelepedett személy státusz

**A pályázat elbírálásánál előnyt jelent:**

* angol nyelven történő magabiztos kommunikáció nyelvvizsga-bizonyítvánnyal alátámasztva
* hazai, vagy Európai Uniós pályázatokban szerzett tapasztalat
* Felsőoktatásban/kutatás-fejlesztés és innováció területén szerzett tapasztalat

**A pályázat részeként benyújtandó iratok, igazolások:**

* Részletes szakmai önéletrajz
* Motivációs levél a nettó bérigény megjelölésével
* Iskolai végzettséget, esetleges szakképzettséget, nyelvvizsgát igazoló okiratok másolata
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata, vagy tudomásulvételi nyilatkozat arról, hogy amennyiben kiválasztásra került, úgy 3 hónapnál nem régebbi, eredeti hatósági erkölcsi bizonyítványt kell az alkalmazás előtt benyújtania
* Nyilatkozat arról, hogy a pályázat elbírálásában résztvevők a pályázati anyagba betekinthetnek

**A pályázat beérkezésének határideje:** 2021.12.22.

**A munkakör betölthetőségének időpontja:**

A munkakör a pályázat sikeres lezárását követően azonnal betölthető.

**A pályázatok benyújtásának módja:**

* Az Andresin.Szilvia@uni-mate.hu e-mail címen keresztül. A tárgyban kérjük megjelölni a betöltendő munkakör elnevezését: „Innovációs munkatárs” és a pályázat azonosító számát: MATE-K/2331-1/2021

**A pályázat elbírálásának módja, rendje:**  
A MATE szervezeti és működési szabályzatában és a foglalkoztatási követelményrendszerben rögzítettek szerint.

Gödöllő, 2021.11.18.